Tshwane-metroraad mag straatnaamborde opsitGenl. Louis Botha-straat in die ooste van Pretoria se naam is reeds verander na January Masilela-rylaan. Foto: Verskaf Die hooggeregshof in Pretoria het Maandag geen bevel gemaak oor die burgerregte organisasie, AfriForum, se dringende aansoek teen die metroraad oor die verandering van 25 straatname nie. “Die stad verwelkom die hofbeslissing en sal voortgaan met die verandering van straatname…,” het die metroraad in ŉ verklaring gesê. “Die proses moet gesien word as ŉ oefening vir nasiebou wat daarop gemik is om maatskaplike samehorigheid en genesing te bring van die verlede in Tshwane.” AfriForum se regsverteenwoordiger, Willie Spies, sê die straatname wat verander sal word sal vir die volgende ses maande steeds die ou name ook vertoon. Spies sê AfriForum sal nou ŉ hersieningshofaansoek indien oor die proses wat deur Tshwane gevolg is.